b'\n_START_ARTICLE_\nVolkodlaki (Somrak)\n_START_PARAGRAPH_\nVolkodlaki, ki nastopajo v seriji Somrak, se ne starajo, \xc4\x8de se redno preobra\xc5\xbeujejo. Alfa volkodlak La Pushovega plemena volkodlakov je Sam Uley, beta pa Jacob Black.\n_START_SECTION_\nSam Uley\n_START_PARAGRAPH_\nSam Uley je alfa plemena volkodlakov La Pusha. Njegov o\xc4\x8de, Joshua Uley, je njega in njegovo mamo zapustil, ko je bil Sam \xc5\xa1e zelo majhen. Preden se je za\xc4\x8del preobra\xc5\xbeevati v volkodlaka, se je spogledoval s so\xc5\xa1olko iz srednje \xc5\xa1ole, Leah Clearwater. Njuno razmerje je pre\xc5\xa1lo v krizno stanje, ko je Sam Leah razodel, v kaj se spreminja, dokon\xc4\x8dno pa je razpadlo, ko je Sam spoznal Leahino sestri\xc4\x8dno v drugem kolenu, Emily, in z njo do\xc5\xbeivel vtisnjenje - postopek, pri katerem volkodlaki najdejo du\xc5\xa1o dvoj\xc4\x8dico. Ko se preobrazi, postane \xc4\x8drn in najve\xc4\x8dji volkodlak v tropu; tak je vse do \xc4\x8detrtega romana, Jutranja zarja, ko ga Jacob preraste. Je alfa samec, vendar ne po krvni liniji: ta vloga bi morala po pravilih pripadati Jacobu, vendar mu ta do Jutranje zarje vseeno pusti voditi trop._NEWLINE_Solomon Trimble je v filmu Somrak upodobil Jacobovega prijatelja, vendar bo v filmih Mlada luna, Mrk in Jutranja zarja Sama upodobil igralec Chaske Spencer.\n_START_SECTION_\nQuil Ateara\n_START_PARAGRAPH_\nQuil Ateara je tretji \xc4\x8dlan La Pushovega tropa volkodlakov. Opisan je kot zelo mi\xc5\xa1i\xc4\x8dast._NEWLINE_Quil je eden izmed petih \xc4\x8dlanov tropa, ki so do\xc5\xbeiveli vtisnjenje: on ga je z Emilynijino dveletno ne\xc4\x8dakinjo, Claire._NEWLINE_V filmu Mlada luna je Quila upodobil igralec Tyson Houseman.\n_START_SECTION_\nEmbry Call\n_START_PARAGRAPH_\nEmbry Call ima (ko se spremeni v volkodlaka) sivo dlako. Pojavi se v knjigah Mlada luna in Mrk. Embry Bello Swan kli\xc4\x8de "vampirsko dekle", saj se dru\xc5\xbei z dru\xc5\xbeino Cullen. Ker njegova mama ni iz rodu Quileutov, sam ne pozna o\xc4\x8deta, lahko pa se preobrazi v volkodlaka, je trop pri\xc5\xa1el do sklepa, da mora biti njegov o\xc4\x8de o\xc4\x8de Jacoba Blacka, Sama Uleyja ali Quila Ateare. Vsi "mo\xc5\xbeni o\xc4\x8detje" so se poro\xc4\x8dili pred Embryjevim rojstvom._NEWLINE_V filmu Somrak je Embryja upodobil igralec Krys Hyatt, v Mladi luni pa mu bo videz posodil Kiowa Gordon.\n_START_SECTION_\nPaul\n_START_PARAGRAPH_\nPaul je bil, ko je izvedel, da se lahko spreminja v volkodlaka precej jezen. Je eden izmed najve\xc4\x8djih volkodlakov in ima temno sivo dlako._NEWLINE_Na za\xc4\x8detku \xc4\x8detrte knjige Paul do\xc5\xbeivi vtisnjenje z Jacobovo starej\xc5\xa1o sestro Rachel. To Jacoba in Billyja spravlja ob \xc5\xbeivce, saj je kar naprej v njuni hi\xc5\xa1i in je njuno hrano, vendar ga Billy s\xc4\x8dasoma vzljubi, saj je ravno on razlog, da je Rachel ve\xc4\x8d \xc4\x8dasa doma._NEWLINE_V filmu Mlada luna bo Paula upodobil igralec Alex Meraz.\n_START_SECTION_\nJared\n_START_PARAGRAPH_\nJared je bil drugi v tropu, ki je ugotovil, da se lahko spreminja v volkodlaka (prehitel ga je samo Sam Uley). Tudi on je eden izmed peterice, ki je do\xc5\xbeivela vtisnjenje: njegova izbranka je Kim, dekle, ki sedi zraven njega pri nekaj \xc5\xa1olskih predmetih. Preden se je za\xc4\x8del preobra\xc5\xbeevati, je ni niti opazil, po preobrazbi pa sta popolnoma nerazdru\xc5\xbeljiva._NEWLINE_V filmu Mlada luna bo Jareda upodobil igralec Bronson Pelletier.\n_START_SECTION_\nLeah Clearwater\n_START_PARAGRAPH_\nLeah Clearwater je edina \xc5\xbeenska \xc4\x8dlanica tropa v zgodovini. V Mladi luni odkrije svoj skriti talent, ob priblji\xc5\xbeno istem \xc4\x8dasu pa se prvi\xc4\x8d preobrazi tudi njen mlaj\xc5\xa1i brat, Seth. Ti dve preobrazbi naj bi bili povezani s sr\xc4\x8dno kapjo in smrtjo njunega o\xc4\x8deta Harryja. S Samom Uleyjem hodi \xc5\xbee leta, ko pa Sam spozna njeno sestri\xc4\x8dno v drugem kolenu, Emily, in z njo do\xc5\xbeivi vtisnjenje, zveza razpade. Sam pusti Leah in za\xc4\x8dne hoditi z Emily, rezultat tega pa je, da Leah postane zelo cini\xc4\x8dna in antigonisti\xc4\x8dna._NEWLINE_V Jutranji zarji se pridru\xc5\xbei na novo ustanovljenemu tropu, katerega vodja je Jacob Black._NEWLINE_V filmu Mrk (ki prihaja leta 2010) Leah Clearwater bo upodobila igralka Julia Jones.\n_START_SECTION_\nSeth Clearwater\n_START_PARAGRAPH_\nSeth Clearwater je Leahin mlaj\xc5\xa1i brat. Ko se spremeni v volkodlaka, je barva njegove dlake rjava. Prvi\xc4\x8d se preobrazi v volkodlaka v drugi knjigi, Mlada luna, ob priblji\xc5\xbeno istem \xc4\x8dasu kot njegova sestra. Med napadi v romanu Mrk, ko za nekaj \xc4\x8dasa ostane pri Belli Swan in Edwardu Cullenu, je star komaj petnajst let. Ko se prika\xc5\xbeeta Victoria in njen prijatelj Riley, se Seth bori in uni\xc4\x8di Rileyja. V Jutranji zarji se nekoliko spoprijatelji z Edwardom in celo pride na Bellino in Edwardovo poroko. Ko Jacob v isti knjigi ustanovi svoj trop, se mu Seth kaj hitro pridru\xc5\xbei._NEWLINE_V filmu Mrk bo Setha Clearwaterja upodobil igralec in pevec Boo Boo Stewart.\n_START_SECTION_\nCollin in Brady\n_START_PARAGRAPH_\nCollin in Brady sta najmlaj\xc5\xa1a \xc4\x8dlana La Pushovega tropa volkodlakov. V Mrku sta stara 13 let in v Jutranji zarji sta predstavljena kot \xc4\x8dlana Samovega tropa.\n_START_SECTION_\nOstali volkodlaki\n_START_PARAGRAPH_\nV Jutranji zarji je omenjenih \xc5\xa1e sedem volkodlakov, katerih imena so neznana.\n_START_SECTION_\nEphariam Black\n_START_PARAGRAPH_\nEphariam Black je bil dedek Billyja Blacka in bil je zadnja alfa Quileutskega tropa. Poleg njega sta njegov trop sestavljala \xc5\xa1e dva volkodlaka: Levi Uley in Quil Ateara St. (pradedek Jacobovega prijatelja Quila). Ephariam Black se je pogodil s Cullenovimi, ki so obljubili, da ne bodo nikoli stopili na ozemlje volkodlakov in da ne bodo nikoli pili \xc4\x8dlove\xc5\xa1ke krvi.'